**I Üldsätted**

1. Pärnu Vanalinna Põhikooli arvutiklass on mõeldud õppetööks.
2. Arvutiklassi haldajaks on informaatikaõpetaja.
3. Arvutiklass on mõeldud kasutamiseks Pärnu Vanalinna Põhikooli ning Pärnu Sütevaka Humanitaargümnaasiumi personalile ja õpilastele. Muudel isikutel on lubatud arvutiklassis viibida ainult arvutiklassi haldaja loal.

**II Klassi haldaja õigused ja kohustused**

1. Haldaja kohustuseks on tagada arvutiklassi arvutite (riistvara ja tarkvara) funktsioneerimine.
2. Erandolukorras (operatsioonisüsteemi vahetamine, riistvara füüsiline rike jne) võivad haldaja eelnevat punkti eirata.
3. Ainult klassi haldajal on õigus arvutiklassi arvutitesse tarkvara installeerida ja seda sealt kustutada.
4. Ainult klassi haldajal on õigus arvutiklassis olevate seadmete ühenduskaableid ümber ühendada ja avada arvutite korpuseid.
5. Klassi haldajal on õigus otsustada arvutite kasutatava tarkvara vajalikkuse üle.
6. Klassi haldaja ei vastuta ajutistesse kataloogidesse salvestatud info säilimise eest.
7. Klassi haldajal on õigus ajutistesse kataloogidesse salvestatud info kustutada ette teatamata.

**III Kasutaja õigused ja kohustused**

1. Arvutiklassi kasutajad on kohustatud järgima käesolevat eeskirja ja alluma klassis oleva õpetaja või arvutiklassi haldaja korraldustele.
2. Arvutiklassi kasutaja on kohustatud järgima turvalise arvuti ja internetikasutuse nõudeid.
3. Kasutaja on kohustatud kasutama oma kasutajagrupi jaoks määratud kasutajakontot.
4. Töö lõppedes tuleb logida välja kõikidest veebikontodest ja arvuti operatsioonisüsteemi kasutajakontost.
5. Keelatud on salvestada isiklike kasutajakontode andmeid arvutiklassi arvutitesse.
6. Töö lõppedes tuleb jätta töökoht korrektsesse asendisse: kuvar, klaviatuur ja hiir laual algasendisse, tool laua all.
7. Vahetundide ajal võib arvutiklassis viibida vaid erandkorras ja klassi haldaja loal.
8. Kasutajatel on keelatud omavoliliselt arvutitesse installeerida ja kustutada tarkvara, alla laadida suuremahulisi infohulki.
9. Kasutajate ajutised failid võivad asetseda ainult lokaalse arvuti kataloogis “Minu dokumendid” ja serveris oma grupi kaustas.
10. Arvuti kasutamise lõpetamisel kustutab kasutaja kõik enda failid lokaalsest arvutist, sh töölaualt.
11. Keelatud on kasutajatele mittekuuluvate failide sisu muutmine (kaasaarvatud töökeskkondade konfiguratsiooni muutmine).
12. Keelatud on viirusega nakatatud andmekandjate kasutamine.
13. Klassi kasutajad võivad teha arvutiklassi haldajale ettepanekuid arvutitesse uute programmide installeerimiseks.
14. Tunniplaaniväliselt võib kasutaja arvutiklassis viibida ainult arvutiklassi haldaja või tema poolt volitatud isiku teadmisel ja vastutusel. Vajadusel tuleb selleks ette registreerida klassi haldaja juures. Arvutiklassi kasutamise kalender on nähtav kooli kodulehel.
15. Arvutite kasutamine toimub prioriteetide (vt allpool) alusel. Madalama prioriteediga kasutaja on kohustatud loovutama töökoha kõrgema prioriteediga kasutajale.
16. Arvutite ja lisaseadmete ümberpaigutamine arvutiklassis on keelatud.
17. Kasutajal on õigus haldaja korraldusel arvuti ja (vajadusel) kuvar tunni alguses sisse lülitada. Muude arvuti ja kuvari lülitite/nuppude vajutamine on keelatud.
18. Kasutajal on keelatud segada teisi kasutajaid ja tahtlikult häirida arvutivõrgu funktsioneerimist.
19. Kasutajate poolt arvutites kasutatav-hoitav informatsioon peab vastama üldtunnustatud eetilis-esteetilistele normidele.
20. Interneti kasutamisel tuleb jälgida **netiketi** reegleid.

**IV Reeglid, mille rikkumine toob kaasa karistuse**

1. Teistele isikutele omistatud kasutajatunnuste kasutamine.
2. Omavoliline programmide installeerimine arvutitesse. (Kui soovitakse kasutada mingit programmi, mida arvutites ei leidu, tuleb pöörduda arvutiklassi haldaja poole.)
3. Teiste kasutajate segamine nii otseselt kui ka kaudselt - arvutiklassis lärmamine, teiste kasutajate tegevuse põhjendamatu takistamine, ressursside tahtlik raiskamine jms.
4. Arvutivõrkude ja operatsioonisüsteemide turvaaukude kasutamine täiendavate juurdepääsuõiguste ja privileegide saamiseks.
5. Kasutajatele mittekuuluvate failide sisu muutmine (kaasaarvatud töökeskkondade konfiguratsiooni muutmine).
6. Viirusega nakatatud andmekandjate teadlik kasutamine.
7. Inventari määrimine, lõhkumine ja varastamine, arvutite ja lisaseadmete (v.a. meediaseadmete) ümberpaigutamine arvutiklassis.

**V Arvuti kasutamise prioriteedid**

1. Tunniplaanijärgne õppetöö.
2. Eelnevalt registreeritud arvutikasutamine.
3. Tunniplaaniväline õppetöö (mõne õppeaine kohustuslik töö).
4. Kooliga seotud materjalide (referaadid, küsitlused jms) ettevalmistamine.
5. Isikliku elektronposti kasutamine.
6. Muu.

**VI Karistused**

Ülalmainitud reeglite vastu eksimine on karistatav, karistuse määra üle otsustab klassi haldaja. Suurema eksimuse korral võidakse otsustamine delegeerida kooli juhtkonnale.

Võimalikud karistused/ lisaülesanded klassi haldaja poolt:

1. Arvutiklassi kasutamise reeglite testi lahendamine tulemusele vähemalt 90%.
2. Arvutihalduse ülesanded (nt ülearuse info kustutamine arvutitest jne).
3. Ajutiselt Interneti kasutamise keelamine.
4. Arvutiteemalise õppematerjali, -ülesannete koostamine
5. Arvutiteemaline essee või referaat.
6. Seadmete/nende osade tahtliku rikkumise korral tuleb hüvitada seadme/selle osa maksumus või asendada seade/selle osa samaväärsete parameetritega seadmega.